4 करोड़ की मर्सिडीज, रॉयल लुक वाला डाइनिंग स्पेस, वीकेंड में घुड़सवारी
Anupam Mittal: The Shark Tank India Judge Who Lives a Life of Luxury. How many companies did Anupam Mittal invest in? 15 हजार करोड़ की संपत्ति के मालिक अनुपम मित्तल का घर इस बात की गवाही देता है। देश के सबसे महंगे इलाकों में से एक साउथ मुंबई के कफ परेड में अनुपम मित्तल का एक आलिशान घऱ
टीवी शो शार्क टैंक फेम और शादी डॉट कॉम के फाउंडर अनुपम मित्तल अपनी पर्सनैलिटी और कूल बिहेवियर के लिए चर्चा में रहते हैं। वे एक कामयाब बिजनेसमैन और ऐंजल इन्वेस्टर हैं। बीते कुछ सालों में उन्होंने ओला, फैब होटल्स, बिग बास्केट, केटो सहित 200 कंपनियों में इन्वेस्ट किया है।
शार्क टैंक के दौरान ही उन्होंने तकरीबन 60 बिजनेस में 7 करोड़ से ज्यादा इन्वेस्ट किया है।
रेसिंग कारों के शौकीन अनुपम मित्तल ने हाल ही में ट्विटर से ब्लू टिक हटाए जाने के बाद एलन मस्क को ट्वीट करके लिखा था कि वो उनकी कंपनी टेस्ला की इलेक्ट्रिक कार लेने वाले थे, लेकिन अब नहीं लेंगे।
तो चलिए आज बात करते हैं अनुपम की लक्जरी लाइफ के बारे में...
साउथ मुंबई में 15 करोड़ का घर, रॉयल लुक वाला डाइनिंग स्पेस
15 हजार करोड़ की संपत्ति के मालिक अनुपम मित्तल का साउथ मुंबई के कफ परेड में एक आलिशान घर है। अनुपम मेहर-नाज हाउसिंग सोसाइटी में अपनी पत्नी और बेटी के साथ रहते हैं। उनके घर की कीमत तकरीबन 15 करोड़ रुपए है।
अनुपम और उनकी पत्नी अंचल कुमार का साउथ मुंबई का यह बंगला ट्रेंडिंग स्टाइल और डैकोरेशन से भरा हुआ है। उनके लिविंग एरिया और डाइनिंग स्पेस के बीच में एक कांच की दीवार है, जो घर को दो हिस्से में बांटती है। स्टाइलिश सोफा और दो गोल मेजों वाले इस डाइनिंग रूम में ट्रेडिशनली बैठने की जगह है, जिसके सेंटर में एक गोल मेज है जो लकड़ी का बना हुआ है।
डिनर के लिए हाई रेज टेबलटॉप और कुशन वाली कुर्सियां हैं। डाइनिंग टेबल का स्टाइल और फील रॉयल रखा गया है। इसके अलावा उनके पास पूजा के लिए एक कोना है, जिसके समाने महंगा शीशा लगा है। घर के इस हिस्से में अनुपम अपनी पत्नी आंचल और बेटी एलिसा के साथ दीवाली मनाते देखे गए थे।
फिटनेस को लेकर चौकन्ना रहने वाले अनुपम के घर में बड़ा सा जिम है। बीते दिनों सोशल मीडिया पर उनकी तस्वीर सामने आई थी, जिसमें वे जिम में अपने दो फेवरेट पेट्स के साथ दिखे थे। अनुपम जिम में रेगुलर वर्क आउट भी करते हैं।
अमेरिका में 27 लाख की कार में जाते थे कॉलेज 
अनुपम मित्तल कारों के बहुत शौकीन हैं और दुनिया की तीन सबसे शानदार कारों के अलावा कई अन्य गाड़ियों के भी मालिक हैं। उनके पास पढ़ाई के दिनों में भी महंगी कार थी।
अनुपम ने एक इंटरव्यू में बताया था कि जब वे अमेरिका के बॉस्टन कॉलेज में पढ़ रहे थे, तब उन्होंने मित्सुबिशी 3000 जीटी वीआर-4 कार खरीदी थी। सेकेंड जेनरेशन वीआर-4 कार की कीमत तकरीबन 27 लाख रुपए थी। वे मानते हैं कि अब इस गाड़ी की परफॉर्मेंस इतनी दमदार नहीं है, लेकिन मित्सुबिशी 3000जीटी वीआर-4 आज भी बाजार में मौजूद कई स्पोर्ट्स कारों से बेहतर दिखती है।
मित्सुबिशी के बाद उन्होंने कई सारी दूसरी कारें भी चलाकर देखीं और फेरारी की एक मॉडल को भी बुक किया मगर यह कार उनकी फेवरेट बनी रही।
जर्मन लग्जरी कारें पसंद, 4 करोड़ की मर्सिडीज न्यू फेवरेट
अनुपम जब भारत लौटे तो उनकी पसंद मर्सिडीज-बेंज की तरफ शिफ्ट हो गई। पहले उन्होंने मर्सिडीज का ई-क्लास कार खरीदी फिर मर्सिडीज-बेंज एस-क्लास कार को चुना। उनका कहना है कि काफी सालों तक उन्होंने केवल जर्मन लग्जरी कार कंपनियों को ही चुना है।
उनके पास फिलहाल लेम्बोर्गिनी हुराकैन ईवीओ है, जिसकी कीमत 3 करोड़ रुपए है। शार्क टैंक इंडिया के पहले सीजन में अनुपम इसी कार में एंट्री लेते देखे गए थे। लेम्बोर्गिनी के बाद आज कल वह लेक्सस एलएस 500एच से चलते हैं। इस गाड़ी की कीमत 1.5 करोड़ के आस पास है जो 3.5-लीटर वी6 (हाइब्रिड) इंजन के साथ आती है।
1.1 करोड़ की ऑडी S5
मुंबई की सड़कों पर क्लास और पावर का सिंबल माने जाने वाली ऑडी S5 अनुपम की फेवरेट कार है। मुंबई में इस कार की ऑन-रोड कीमत INR 1.1 करोड़ से शुरू होती है। हालांकि अनुपम इस कार से कम ही चलते हैं और कहा जाता है कि ये गाड़ी उनमें से है जो उनके साउथ मुंबई स्थित घर के गैरेज की शोभा बढ़ा रही है।
वीकेंड पर स्पीडबोट रेसिंग और घुड़सवारी भी करते हैं 
अनुपम मित्तल ने बीते साल मुंबई में ही एक घोड़ा खरीदा है। फिलहाल उस घोड़े को जाने माने हॉर्स ट्रेनर जॉकी पेसी श्रॉफ और उनकी टीम के पास देखभाल के लिए रखा गया है।
अनुपम स्पीड के शौकीन हैं। महंगी कारों के अलावा उनका स्पीडबोट रेसिंग करना भी इस बात की गवाही देता है। अनुपम मुंबई में एक रेसिंग कम्युनिटी का हिस्सा हैं और वीकेंड में रेसिंग कॉम्पिटिशन में हिस्सा भी लेते हैं।
पुर्तगाल से मालदीव तक छुट्टियां मनाते हैं अनुपम
मित्तल और उनकी पत्नी घूमने के शौकीन हैं। अनुपम इंस्टाग्राम पर सक्रिय रहते हैं और वेकेशन की तस्वीरों से पता चलता है कि घूमते भी खूब हैं। रिपोर्ट्स बताती हैं कि अनुपम साल भर में एक वेकेशन जरूर मनाते हैं। पुर्तगाल से मालदीव तक अनुपम मित्तल साल दर साल नई जगहें एक्सप्लोर करते रहे हैं।
बीते साल जुलाई में उन्होंने अपनी फेवरेट जगहों में से एक पुर्तगाल में छुट्टियां मनाईं थी, जिसकी तस्वीरें सोशल मीडिया पर लगातार देखी जाती रहीं।
एक एपिसोड का चार्ज करते हैं 7 लाख रुपए
अनुपम मित्तल चर्चित शो शार्क टैंक के जज हैं और सीएनबीसी की एक रिपोर्ट के मुताबिक वो प्रति एपिसोड सात लाख रुपए चार्ज करते हैं। पहले सीजन में अनुपम ने केटो, प्रॉपटाइगर, फैब होटल्स और अन्य कई स्टार्टअप्स में लगभग 5.4 करोड़ का निवेश किया है।
अनुपम रियल एस्टेट और घरों की खरीद बेंच में मदद करने वाली कंपनी मकान डॉट काम भी चलाते हैं। वे पीपुल ग्रुप के संस्थापक और सीईओ भी हैं। यह ग्रुप मोबाइल एप्लिकेशन बनाने वाली कंपनी मौज और ऑनलाइन रियल एस्टेट प्लेटफॉर्म मकान जैसे ब्रांडों को संभालता है। टिक टॉक बैन होने के बाद मौज चर्चा में आया और फिलहाल देश के चर्चित वीडियो ऐप में से एक है।